[{"text_idx": "#000000", "text": "Duonhoroj donis perspektivon pri la librorikolto"}, {"text_idx": "#000003", "text": "Male, mi spektis preskau\u0306 c\u0302iujn au\u0306torajn duonhorojn, en kiuj oni parolas vid-al-vide kun la personoj, povas komenti rekte iliajn dirojn, ne nur ilin au\u0306skulti; la ejo por tio estis perfekte arang\u0302ita en balkono super la libroservo, kun kelkdeko da seg\u0302oj plene sufic\u0302aj por au\u0306skultantoj ne bezonantaj lau\u0306tparolilojn. La sube arang\u0302ita tablaro de la libroservo ne aspektis ric\u0302propona kiel kutime, eble tial ke la organizo lau\u0306 temoj (lernolibroj, antologioj, literaturo k.a.) kau\u0306zis, ke iuj tabloj estis duone malplenaj."}, {"text_idx": "#000004", "text": "Se mencii nur kelkajn au\u0306torajn duonhorojn, plej plac\u0302is al mi la prezento de Javier Alcalde kaj Jose\u0301 Maria Salguero pri Antau\u0306 unu jarcento, kiu aspektis al mi originalaj\u0302o, malgrau\u0306 ke aperis pri la unua mondmilito centoj kaj centoj da memorverkoj. La kunmeto de la eroj s\u0302ajnis al mi bone konstruita, kun la au\u0306tora modesteco, ke multo mankas, sed la au\u0306toroj prezentis la verkon kiel ankorau\u0306 nefermitan kaj petis pri aldonoj, kiuj konsistigu kompletigon au\u0306 ec\u0302 duan volumon."}, {"text_idx": "#000009", "text": "Antau\u0306 unu jarcento montris ankau\u0306 reviglig\u0302on de la eldona fako de SAT, kiu produktis c\u0302i-jare ankau\u0306 la poemaron Rev-ene (vidu sekvajn liniojn) kaj la tradukon (fare de la au\u0306toro de c\u0302i tiu artikolo) de Anarkio, c\u0302efa teksto pri tiu socia teorio verkita de la italo Errico Malatesta."}, {"text_idx": "#000013", "text": "Christer Kiselman redaktas la revuon Esperantologio \u2013 Esperanto Studies. La c\u0302efa manko de c\u0302i tiu revuo estas, ke g\u0302i aperas sen fiksa ritmo: inter unu numero kaj la posta pasas jaroj (la lasta aperis en 2015), tiel ke abonado apenau\u0306 sencas; unuopaj numeroj estas ja altnivelaj, sed ili preskau\u0306 perdig\u0302as en la oceano de la diverstipaj eldonoj, kaj ankau\u0306 ilia eldonejo Kava-Pech ne havas tiel fortajn informkanalojn."}, {"text_idx": "#000014", "text": "Tial, preskau\u0306 kiel numero de la revuo, aperis sub c\u0302efredaktado de Kiselman Aliroj al Esperanto, fakte longe atendata plenumig\u0302o de projekto startinta antau\u0306 kelke da jaroj. Kiselman g\u0302in prezentis kiel memstaran verkon, antologion kunigantan eseojn de dek kvin au\u0306toroj, inter la plej elstaraj esperantologoj (ok estas akademianoj)."}, {"text_idx": "#000018", "text": "S\u0302ia lasta sukceso estas la italigo, fare de la au\u0306toro de c\u0302i tiu artikolo kaj Giulio Cappa, de Ombroj sur interna pejzag\u0302o, s\u0302ia romano de 1984, kiu estos prezentita en Padovo post kelke da semajnoj, c\u0302e fama libroeldona evento."}, {"text_idx": "#000019", "text": "Suso Moinhos estis kunresponsulo de la bone kaj belbilde redaktata kongresa bulteno Taj\u0302o nia, tial li ofte estis enfermita en la redaktejo. En lia au\u0306tora duonhoro la publiko konatig\u0302is kun lia debuta poemaro Laminarioj, kiu jam ricevis brile analizan recenzon en Literatura Foiro; samrevue aperis recenzo de lia majstra traduko de Memoraj\u0302oj de kampara knabo en la serio \u201cOriento-Okcidento\u201d."}, {"text_idx": "#000025", "text": "Veterano lau\u0306das la produktojn de aliaj veteranoj pri aferoj al pasinta tempo. Kie estas la junaj au\u0306torinoj kaj la aktualaj temoj?"}, {"text_idx": "#000026", "text": "Do, tiuj malnovepokaj veteranoj silentu, pretig\u0302u por forpaso kaj nur zorgu heredigi al UEA, c\u0302u ne? La junaj au\u0306torinoj verkas blogojn, ne librojn..."}, {"text_idx": "#000027", "text": "Por persono kiel mi kiu ne emas viziti en Esperantio, mi bezonas legi por uzi la lingvon. Do, io estas la pocento da iam presitaj libroj kiuj oni povas acxeti ekster la fizika libroservo de la fizika cxambro? 2% ? 4% ?"}, {"text_idx": "#000029", "text": "Kiom da elcentoj de presitaj libroj estas ac\u0302eteblaj ekster la libroserva c\u0302ambro? Preskau\u0306 c\u0302iuj, c\u0302u ne? (Se ili estas en stoko.)"}, {"text_idx": "#000030", "text": "Jam antau\u0306 Interreto librovendado en Esperantujo funkciis precipe per katalogoj kaj pos\u0302taj sendoj. Tion Interreto nur faciligas."}]